Songen Let It Be

«Let It Be» er ein song av The Beatles, som først vart gjeven ut på singel, og så på albumet med same namn, Let It Be i 1970.

 Opphav 
Sjølv om teksten på songen ofte vert feiltolka til å vere ein hymne til Jomfru Maria, er han i røynda ei hyllest til Paul McCartney si eiga mor, Mary, som døydde då han var 14 år. Han skreiv songen etter å ha hatt ein draum om ho, slik det kjem fram i første vers: 

When I find myself in times of trouble
Mother Mary comes to me 
Speaking words of wisdom 
Let it be 
And in my hour of darkness 
She is standing right in front of me 
Speaking words of wisdom 
Let it be

John Lennon var etter seiande særs kritisk til songen då McCartney spelte han for resten av bandet, sidan han rekna med at «Mother Mary» i teksten berre var ein sjølvrettferdig referanse til kristendom. The Beatles la likevel ekstra arbeid i songen då han vart spelt inn i januar 1969 og sleppt som singel i mars 1970. Det skulle verte den aller siste singelen frå The Beatles som kvartett.

McCartney var inspirert av gospel- og soulstemma til Aretha Franklin då han i desperasjon starta å skrive «Let It Be» i 1968 med tankane på mor si: «Eg er ikkje sikker på om ho nytta orda 'let it be'», fortalte han seinare, «men det var essensen i rådet hennar». Bodskapen i den spirituell songen var kanskje til sist ei bøn om fred og forsoning med The Beatles, at uansett usemje og trugselen om oppløysing, la det vere (let it be).

«Let It Be» er rekna som The Beatles sin svanesong.

 Versjonar 
Det er fleire offisielle versjonar av «Let It Be». Singelutgåva vart produsert av George Martin, men i løpet av det same året miksa Phil Spector songen på nytt for albumet med eit anna arrangement og ein ny gitarsolo. McCartney var særs misnøgd med handteringa Spector gav songen, og fekk først songen gjort på nytt i 2003 då albumet Let It Be... Naked kom ut, ikkje berre med «Let It Be» vaska for lydbiletet til Spector, men samtlege songar på albumet. Det er òg ein fjerde versjon av songen på albumet The Beatles Anthology 3.

McCartney spelte piano, eit Blüthner Flügel frå Leipzig, Tyskland, på songen, medan Lennon spelte bass. George Harrison spelte gitarsolo, og Ringo Starr trommer, som vart framheva med ekko av Spector, noko Starr mislikte. På albumet Let it Be... Naked kan ein høyre den originale tromminga hans. I tillegg spelte Billy Preston orgel.

Medverkande
The Beatles

 Paul McCartney – solo- og korvokal, piano, maracas, elektrisk piano, bass (endeleg utgåve)
 John Lennon – 6-strengsbass (tidleg opptak og filmopptak), korvokal
 George Harrison – sologitar, korvokal
 Ringo Starr – trommer

Andre musikarar  
 Billy Preston – Hammondorgel
 Linda McCartney – korvokal
 Studiomusikarar - orkester

Salslister og salstrofé

Vekeslister
Liste (1970)PlasseringAustralia (Kent Music Report)1Liste (2010)PlasseringListe (2013)PlasseringListe (2016)Plassering

Årslister
 Liste (1970) PlasseringNederland (Single Top 100)25US Billboard Hot 1009

Salstrofé

 Kjelder 
 Denne artikkelen bygger på «Let It Be (sang)» frå , den 12. februar 2009. 
 oppgav desse kjeldene:

 Bakgrunnsstoff 
 Tekst 

Kategori:Songar frå 1970
Kategori:The Beatles-songar
Kategori:Singlar frå 1970
Kategori:Singlar frå 1987
Kategori:Singlar frå 2010
Kategori:Songar produserte av George Martin
Kategori:Songar skrivne av Lennon–McCartney
Kategori:Songar produserte av Phil Spector
Kategori:Apple Records-singlar
Kategori:Songar på toppen av Billboard-lista
Kategori:Songar på toppen av Adult Contemporary-lista
Kategori:Nummer-ein-singlar i Storbritannia
Kategori:Nummer-ein-singlar i Tyskland
Kategori:Nummer-ein-singlar i Australia
Kategori:Nummer-ein-singlar i New Zealand
Kategori:Nummer-ein-singlar i Sveits
Kategori:Rockeballadar
Kategori:Popballadar
 020
Kategori:Joan Baez-songar
Kategori:Aretha Franklin-songar
Kategori:Bill Withers-songar
Kategori:John Denver-songar
Kategori:Meat Loaf-songar
Kategori:Nick Cave-songar
Kategori:Songar om død
Kategori:Balladar frå 1970-åra
Kategori:José Feliciano-songar
Kategori:The Ventures-songar
Kategori:Ike & Tina Turner-songar
Kategori:Ray Conniff-songar
Kategori:Gladys Knight & The Pips-songar
Kategori:Tennessee Ernie Ford-songar
Kategori:Nana Mouskouri-songar
Kategori:Leo Sayer-songar
Kategori:Ray Charles-songar
Kategori:Joe Cocker-songar
Kategori:The Replacements-songar
Kategori:Richie Havens-songar
Kategori:The Kelly Family-songar
Kategori:Allen Toussaint-songar
Kategori:Paul McCartney-songar
Kategori:Anne Murray-songar
Kategori:Billy Joel-songar
Kategori:Chris de Burgh-songar
Kategori:Roberta Flack-songar
Kategori:Chrissie Hynde-songar
Kategori:Charlie Byrd-songar
Kategori:Billy Vaughn-songar
Kategori:Ferrante & Teicher-songar
Kategori:Connie Talbot-songar
Kategori:The Mar-Keys-songar
Kategori:James Last-songar
Kategori:Bugge Wesseltoft-songar